ddrg/super_eurlex huggingface dataset:
Az EGT-Vegyesbizottság 15/2004 határozata

(2004. február 6.)

az EGT-megállapodás XXII. mellékletének (Társasági jog) módosításáról

AZ EGT-VEGYESBIZOTTSÁG,

tekintettel az Európai Gazdasági Térségről szóló, az Európai Gazdasági Térségről szóló megállapodás kiigazításáról szóló jegyzőkönyvvel módosított megállapodásra (a továbbiakban: a Megállapodás), és különösen annak 98. cikkére,

mivel:

(1) A Megállapodás XXII. mellékletét a 2003. december 5-i 176/2003 EGT-vegyesbizottsági határozat [1] módosította.

(2) Az európai szövetkezet (SCE) statútumáról szóló, 2003. július 22-i 1435/2003/EK tanácsi rendeletet [2] be kell építeni a Megállapodásba,

A KÖVETKEZŐKÉPPEN HATÁROZOTT:

1. cikk

A Megállapodás XXII. melléklete a 10b. pontot (1606/2002/EK európai parlamenti és tanácsi rendelet) követően a következő ponttal egészül ki:

"10c. 32003 R 1435: A Tanács 2003. július 22-i 1435/2003/EK rendelete az európai szövetkezet (SCE) statútumáról (HL L 207., 2003.8.18., 1. o.)."

2. cikk

A 1435/2003/EK bizottsági rendelet izlandi és norvég nyelvű szövegei, melyeket az Európai Unió Hivatalos Lapjának EGT-kiegészítésében közzé kell tenni, hitelesek.

3. cikk

Ez a határozat 2004. február 7-én lép hatályba, amennyiben a Megállapodás 103. cikkének (1) bekezdése szerint előírt összes értesítést eljuttatták az EGT-Vegyesbizottsághoz [3].

4. cikk

Ezt a határozatot az Európai Unió Hivatalos Lapjának EGT-re vonatkozó részében, illetve EGT-kiegészítésében közzé kell tenni.

Kelt Brüsszelben, 2004. február 6-án.

az EGT-Vegyesbizottság részéről

az elnök

P. Westerlund

[1] HL L 88., 2004.3.25., 53. o.

[2] HL L 207., 2003.8.18., 1. o.

[3] Alkotmányos követelmények felmerülését jelezték.

--------------------------------------------------
ex 0406 90 86 ex 0406 90 87 ex 0406 90 88

Juh- vagy bivalytejből készült Tulum Peyniri, legfeljebb 10 kg-os egyedi műanyag vagy más kiszerelésben
1i.

32006 R 1628: a Bizottság 2006. október 24-i 1628/2006/EK rendelete a Szerződés 87. és 88. cikkének a nemzeti regionális beruházási támogatásokra való alkalmazásáról (HL L 302., 2006.11.1., 29. o.). A rendelet rendelkezéseit e megállapodás alkalmazásában a következő kiigazításokkal kell értelmezni: a) a »bizottság« kifejezés jelentése az »EGT-megállapodás 62. cikkében szereplő meghatározásnak megfelelő illetékes felügyeleti hatóság«; b) a »közös piaccal összeegyeztethető« kifejezés jelentése »az EGT-megállapodás működésével összeegyeztethető«; c) a »közös piaccal nem összeegyeztethető« kifejezés jelentése »az EGT-megállapodás működésével nem összeegyeztethető«; d) a »tagállam« kifejezés jelentése »EK-tagállam vagy EFTA-állam«. A »tagállamok« kifejezés jelentése »EK-tagállamok vagy EFTA-államok«; e) az »EK-Szerződés 87. és 88. cikke« kifejezésen »az EGT-megállapodás 61. és 62. cikke« értendő; f) a »Szerződés 87. cikkének (1) bekezdése« kifejezésen az »EGT-megállapodás 61. cikkének (1) bekezdése« értendő; g) a »Szerződés 87. cikkének (3) bekezdése« kifejezésen az »EGT-megállapodás 61. cikkének (3) bekezdése« értendő; h) a »Szerződés 87. cikke (3) bekezdésének c) pontja« kifejezésen az »EGT-megállapodás 61. cikke (3) bekezdésének c) pontja« értendő; i) a »Szerződés 88. cikkének (3) bekezdése« kifejezésen a »Felügyeleti Hatóságról és a Bíróságról szóló megállapodás 3. jegyzőkönyve 1. cikkének (3) bekezdése« értendő.”
b)

A 3. bekezdés c) pontja, a 4D. bekezdés, a 6. bekezdés c) pontja, a 7. bekezdés c) pontja és a 8. bekezdés d) pontja helyébe a következő szöveg lép: „Ezt a bekezdést a 2. pontban említett területeken Izlandra is alkalmazni kell.”
(6)

A Bacillus subtilis C-3102 (DSM 15544) elválasztott malacok takarmány-adalékanyagaként történő új felhasználásának engedélyezéséről (az engedély jogosultja: Calpis Co. Ltd. Japan; képviselője az Európai Unióban a Calpis Co. Ltd. Europe Representative Office) szóló, 2010. április 22-i 333/2010/EU bizottsági rendeletet (6) bele kell foglalni a megállapodásba.
2.

A B6. melléklet III. címe a következőképpen módosul: 2.1. A táblázat első része (Korlátozott érvényű – 99200) az IS országkód előtt a következő francia bekezdéssel egészül ki: „— HR Valjanost ograničena”. 2.2. A táblázat második része (Mentesség – 99201) az IS országkód előtt a következő francia bekezdéssel egészül ki: „— HR Oslobođeno”. 2.3. A táblázat harmadik része (Alternatív igazolás – 99202) az IS országkód előtt a következő francia bekezdéssel egészül ki: „— HR Alternativni dokaz”. 2.4. A táblázat negyedik része (Eltérések: hivatal, ahol az áruk bemutatása megtörtént … (név és ország) – 99203) az IS országkód előtt a következő francia bekezdéssel egészül ki: „— HR Razlike: Carinarnica kojoj je roba podnesena … (naziv i zemlja)”. 2.5. A táblázat ötödik része (A kilépés … területéről a … rendelet/irányelv/határozat szerinti korlátozás vagy teher megfizetésének kötelezettsége alá esik – 99204) az IS országkód előtt a következő francia bekezdéssel egészül ki: „— HR Izlaz iz … podliježe ograničenjima ili pristojbama temeljem Uredbe/Direktive/Odluke br…”. 2.6. A táblázat hatodik része (Előírt útvonal alól mentesítve – 99205) az IS országkód előtt a következő francia bekezdéssel egészül ki: „— HR Oslobođeno od propisanog plana puta”. 2.7. A táblázat hetedik része (Engedélyezett feladó – 99206) az IS országkód előtt a következő francia bekezdéssel egészül ki: „— HR Ovlašteni pošiljatelj”. 2.8. A táblázat nyolcadik része (Aláírás alól mentesítve – 99207) az IS országkód előtt a következő francia bekezdéssel egészül ki: „— HR Oslobođeno potpisa”. 2.9. A táblázat kilencedik része (Összkezesség tilalma – 99208) az IS országkód előtt a következő francia bekezdéssel egészül ki: „— HR Zabranjeno zajedničko jamstvo”. 2.10. A táblázat tizedik része (Korlátozás alá nem eső használat – 99209) az IS országkód előtt a következő francia bekezdéssel egészül ki: „— HR Neograničena uporaba”. 2.11. A táblázat tizenegyedik része (Kiadva visszamenőleges hatállyal – 99210) az IS országkód előtt a következő francia bekezdéssel egészül ki: „— HR Izdano naknadno”. 2.12. A táblázat tizenkettedik része (Különféle – 99211) az IS országkód előtt a következő francia bekezdéssel egészül ki: „— HR Razni”. 2.13. A táblázat tizenharmadik része (Ömlesztett – 99212) az IS országkód előtt a következő francia bekezdéssel egészül ki: „— HR Rasuto”. 2.14. A táblázat tizennegyedik része (Feladó – 99213) az IS országkód előtt a következő francia bekezdéssel egészül ki: „— HR Pošiljatelj”.
4.

A 2. cikk (3) bekezdése szövegének helyébe a következő szöveg lép: „(3) Kilépési gyűjtő árunyilatkozat nem szükséges: a) a hajókba vagy légi járművekbe alkatrészként vagy tartozékként történő beszerelés céljából szállított áruk, a hajók vagy légi járművek üzemeltetéséhez szükséges üzemanyagok, kenőanyagok és gáz, valamint a fedélzeten elfogyasztandó vagy értékesítendő élelmiszerek és egyéb árucikkek esetében; b) árutovábbítási eljárás alá tartozó áruk esetében, amennyiben a kilépési gyűjtő árunyilatkozathoz szükséges adatok szerepelnek az elektronikus árutovábbítási nyilatkozatban, és a rendeltetési vámhivatal egyben a kilépési vámhivatal is; c) ha az árukat a Szerződő Felek vámterületén lévő kikötőben vagy repülőtéren rakodják be ugyanezen terület egy másik kikötőjében vagy repülőterén való kirakodás céljából, feltéve, hogy az említett vámterületen kívül eső köztes kikötőben vagy repülőtéren az áruk az azokat szállító hajó vagy repülőgép fedélzetén maradnak; d) ha az árukat egy adott kikötőben vagy repülőtéren nem rakodják ki arról a szállítóeszközről, amely azokat a Szerződő Felek vámterületére beszállította és onnan ki is fogja szállítani; e) ha az árukat a Szerződő Felek vámterületén egy előző kikötőben vagy repülőtéren rakodták be és az áruk az azokat az e területről kiszállító szállítóeszközön maradnak; f) ha az átmeneti megőrzésben lévő vagy I. típusú ellenőrzés alá tartozó vámszabad területen tárolt árukat az őket az adott átmeneti megőrzési raktárba vagy vámszabad területre fuvarozó szállítóeszközről egyazon vámhivatal felügyelete mellett átrakodják arra a hajóra, repülőgépre vagy vonatra, amely azután az említett átmeneti megőrzési raktárból vagy vámszabad területről kiszállítja őket a Szerződő Felek vámterületéről, feltéve, hogy i. az átrakodásra attól az időponttól számított tizennégy naptári napon belül kerül sor, amikor az árukat átmeneti megőrzés alá helyezés vagy I. típusú ellenőrzés alá tartozó vámszabad területen való elhelyezés céljából vám elé állították; rendkívüli körülmények fennállása esetén a vámhatóságok meghosszabbíthatják ezt az időszakot a szóban forgó körülmények elhárítása érdekében; ii. a vámhatóságok rendelkeznek az árukra vonatkozó információkkal; és iii. a fuvarozó tudomása szerint nincs változás az áruk rendeltetési helyét és a címzettet illetően;”.
a)

a szerződéseknek az egyfelől a tisztviselők és egyéb alkalmazottak Unióval szemben fennálló felelősségével kapcsolatos szabályokra vonatkozó rendelkezéseire, másfelől az Európai Unió Bíróságának az Unió, valamint az uniós tisztviselők és egyéb alkalmazottak közötti jogvitákkal kapcsolatos hatáskörére vonatkozó rendelkezéseire is figyelemmel, hivatalos minőségükben végrehajtott cselekedeteik tekintetében, szóbeli vagy írásbeli megnyilatkozásaikat is beleértve, mentességet élveznek a bírósági eljárások alól. Ez a mentesség hivataluk megszűnését követően is megilleti őket;
„31f.

32010 R 1092: az Európai Parlament és a Tanács 2010. november 24-i 1092/2010/EU rendelete a pénzügyi rendszer európai uniós makroprudenciális felügyeletéről és az Európai Rendszerkockázati Testület létrehozásáról (HL L 331., 2010.12.15., 1. o.). A rendelet rendelkezései e megállapodás alkalmazásában a következő kiigazításokkal értendők: a) Az EFTA-államok illetékes hatóságai részt vesznek Európai Rendszerkockázati Testület munkájában. b) A megállapodás 1. jegyzőkönyvének rendelkezései ellenére a »tagállam(ok)«, a »hatáskörrel rendelkező hatóságok« és a »felügyeleti hatóságok« kifejezések úgy értendők, hogy a rendeletben szereplő jelentésük mellett az EFTA-államokat és azok hatáskörrel rendelkező hatóságait és felügyeleti hatóságait is magukban foglalják. Ez nem alkalmazandó az 5. cikk (2) bekezdése, a 9. cikk (5) bekezdése és a 11. cikk (1) bekezdésének c) pontja tekintetében. c) A 6. cikk (2) bekezdése a következő szöveggel egészül ki: »c) az EFTA-államok nemzeti központi bankjainak kormányzói, illetve Liechtenstein esetében a pénzügyminisztérium magas szintű képviselője; d) az EFTA Felügyeleti Hatóság testületi tagja, amennyiben feladatai szempontjából lényeges. A c) és d) pontban említett, szavazati joggal nem rendelkező igazgatótanácsi tagok nem vehetnek részt az igazgatótanács azon munkájában, amely során az egyes uniós pénzügyi intézmények vagy EU-tagállamok helyzetét vitatják meg.« d) A 13. cikk (1) bekezdése a következő ponttal egészül ki: »i. az EFTA-államok mindegyik nemzeti központi bankjának egy képviselője, illetve Liechtenstein esetében a pénzügyminisztérium egy képviselője. E képviselők nem vehetnek részt a szakmai tanácsadó bizottság azon munkájában, amely során az egyes uniós pénzügyi intézmények vagy EU-tagállamok helyzetét vitatják meg.« e) A 15. cikk (2) bekezdése a következő albekezdéssel egészül ki: »Az EFTA Felügyeleti Hatóság, az EFTA-államok nemzeti központi bankjai, nemzeti felügyeleti hatóságai és nemzeti statisztikai hatóságai szorosan együttműködnek az Európai Rendszerkockázati Testülettel és azt minden olyan információval ellátják, amelyre annak az EGT-megállapodással összhangban elvégzendő feladataihoz szüksége van.« f) A 16. cikk (3) bekezdésének szövege a »Bizottságnak« szó után »és amennyiben valamely EFTA-állam vagy annak egy vagy több nemzeti felügyeleti hatósága a címzett, az EFTA-államok Állandó Bizottságának« szövegrésszel és az »EFH-knak« szó után az »és az EFTA Felügyeleti Hatóságnak« szövegrésszel egészül ki. g) A 17. cikk (1) és (2) bekezdésének, valamint a 18. cikk (1) bekezdésének szövege a »Tanácsot« szó után »és amennyiben valamely EFTA-állam vagy annak egy vagy több nemzeti felügyeleti hatósága a címzett, az EFTA-államok Állandó Bizottságot« szövegrésszel egészül ki. h) A 17. cikk (3) bekezdése nem alkalmazandó az egy vagy több EFTA-államhoz címzett ajánlásokra vonatkozó határozatokra. i) A 18. cikk (4) bekezdésének szövege az »EFH-k« szót követően az », az EFTA Felügyeleti Hatóság és az EFTA-államok Állandó Bizottsága« szövegrésszel egészül ki.”
(2)

A 2710, 2711 és 2712 vámtarifaszám alkalmazásában a »meghatározott eljárások« a következők: a) vákuumdesztilláció; b) átdesztillálás nagyon alapos frakcionált eljárással; c) krakkolás; d) reformálás; e) extrakció szelektív oldószerrel; f) az összes következő műveletet magában foglaló eljárás: kezelés tömény kénsavval, óleummal vagy kénsav-anhidriddel; semlegesítés alkáli reagenssel; színtelenítés és tisztítás természetes aktív földdel, aktivált földdel, aktivált faszénnel vagy bauxittal; g) polimerizáció; h) alkilezés; i) izomerizálás; j) csak az ex 2710 vámtarifaszám alá tartozó nehézolajok tekintetében kéntelenítés hidrogénnel, amely a kezelt termékek kéntartalmának legalább 85 %-os csökkenését eredményezi (ASTM D 1266-59 T módszer); k) csak a 2710 vámtarifaszám alá tartozó termékeknél: paraffinmentesítés a szűrés kivételével; l) csak az ex 2710 vámtarifaszám alá tartozó nehézolajok tekintetében kezelés hidrogénnel több, mint 20 bár nyomáson és 250 °C-nál magasabb hőmérsékleten katalizátor segítségével, kénmentesítéstől eltérő céllal, amikor a hidrogén aktív elemet alkot a kémiai reakcióban. Az ex 2710 vámtarifaszám alá tartozó kenőolajok hidrogénnel történő további kezelése (például hidrofiniselés vagy színtelenítés), különösen a szín vagy stabilitás javítása érdekében, nem tekintendő különleges eljárásnak; m) csak az ex 2710 vámtarifaszám alá tartozó fűtőolajoknál: atmoszférikus desztilláció, azzal a feltétellel, hogy ezeknek a termékeknek ASTM D 86 módszerrel, a veszteségeket is beleértve legalább 30 térfogatszázaléka desztillál át 300 °C-on; n) csak az ex 2710 vámtarifaszám alá tartozó nehézolajok, a gázolajok és fűtőolajok kivételével, tekintetében nagyfrekvenciás elektromos koronakisülés segítségével végrehajtott kezelés. Az ex 2707, 2713-2715, ex 2901, ex 2902 és az ex 3403 vámtarifaszám esetében az olyan egyszerű műveletek, mint a tisztítás, ülepítés, sótalanítás, víztelenítés, szűrés, színezés, jelölés, kéntartalom-beállítás különböző kéntartalmú termékek keverése révén, e műveletek bármilyen kombinációja vagy hasonló műveletek nem szerzik meg a származást.
(8)

A Bacillus subtilis C-3102 (DSM 15544) kocák, szopós malacok és kutyák takarmány-adalékanyagaként történő új felhasználásának engedélyezéséről (az engedély jogosultja: Asahi Calpis Wellness Co. Ltd; képviselője az Asahi Calpis Wellness Co. Ltd Europe Representative Office) szóló, 2017. december 13-i (EU) 2017/2312 bizottsági végrehajtási rendeletet (8) bele kell foglalni az EGT-megállapodásba.
„Derogation – Decision No 1/2020 of the ESA-EU Customs Cooperation Committee of 5 May 2020”;
(a)

a szerződéseknek az egyfelől a tisztviselők és egyéb alkalmazottak az Unióval szemben fennálló felelősségével kapcsolatos szabályokra vonatkozó rendelkezéseire, másfelől az Európai Unió Bíróságának az Unió, valamint az uniós tisztviselők és egyéb alkalmazottak közötti jogvitákkal kapcsolatos hatáskörére vonatkozó rendelkezéseire is figyelemmel, hivatalos minőségükben végrehajtott cselekedeteik tekintetében, szóbeli vagy írásbeli megnyilatkozásaikat is beleértve, mentességet élveznek a bírósági eljárások alól. Ez a mentesség hivataluk megszűnését követően is megilleti őket;
d)

A 690. cikk (7) bekezdésének c) pontja (3): Értesítés az átadás alatt álló keresett személynek a tagállam területén történő átszállítása iránti megkeresések fogadására illetékes hatóság tekintetében Svédország The Swedish Police Authority The National Operations Department (NOA) Box 12256 SE-102 26 Stockholm SVERIGE
Levélváltás

az Európai Gazdasági Közösség és a Bolgár Népköztársaság között létrejött, a juh- és kecskehúságazati kereskedelemről szóló levélváltás 2. pontjáról

1.sz. levél

Uram!

Hivatkozva a Bolgár Népköztársaság és az Európai Gazdasági Közösség között, a juh- és kecskehúságazati kereskedelemről szóló, 1982. január 26-án aláírt megállapodásra, és különösen a két fél között, annak 12. pontjával összhangban folytatott megbeszélésekre, megtiszteltetés számomra arról tájékoztatni, hogy a fent említett megállapodás időtartamára a Bolgár Népköztársaság kormánya továbbra is biztosítani fogja, hogy a bolgár termékek Közösségen belüli forgalomba hozatala a továbbiakban is olyan módon történjen, amellyel elkerülhető az érzékenynek tekintett piaci területekre irányuló hagyományos kereskedelmi forgalom alakulásának megváltozása.

A Bolgár Népköztársaság illetékes hatóságai külön gondoskodnak arról, hogy a Franciaországba és Írországba irányuló kivitel a következő mennyiségekre korlátozódjon:

1984-re:

- Franciaország: 360 tonna, hasított testtömeg egyenértékében,

- Írország: nulla.

A következő évekre:

a Megállapodás 9. pontjában meghatározott konzultációk keretében, megállapodás útján rögzített mennyiség.

Lekötelezne, ha igazolná e levél kézhezvételét.

Kérem, Uram, fogadja megkülönböztetett nagyrabecsülésem kifejezését.

a Bolgár NépköztársaságKormánya részéről

2.sz. levél

Uram!

Megtiszteltetés számomra, hogy igazolhatom mai levelének kézhezvételét, amely a következőképpen szól:

"Hivatkozva a Bolgár Népköztársaság és az Európai Gazdasági Közösség között, a juh- és kecskehúságazati kereskedelemről szóló, 1982. január 26-án aláírt megállapodásra, és különösen a két fél között, annak 12. pontjával összhangban folytatott megbeszélésekre, megtiszteltetés számomra arról tájékoztatni, hogy a fent említett megállapodás időtartamára a Bolgár Népköztársaság kormánya továbbra is biztosítani fogja, hogy a bolgár termékek Közösségen belüli forgalomba hozatala a továbbiakban is olyan módon történjen, amellyel elkerülhető az érzékenynek tekintett piaci területekre irányuló hagyományos kereskedelmi forgalom alakulásának megváltozása.

A Bolgár Népköztársaság illetékes hatóságai külön gondoskodnak arról, hogy a Franciaországba és Írországba irányuló kivitel a következő mennyiségekre korlátozódjon:

1984-re:

- Franciaország: 360 tonna, hasított testtömeg egyenértékében,

- Írország: nulla.

A következő évekre:

a Megállapodás 9. pontjában meghatározott konzultációk keretében, megállapodás útján rögzített mennyiség.

Lekötelezne, ha igazolná e levél kézhezvételét."

Kérem, Uram, fogadja megkülönböztetett nagyrabecsülésem kifejezését.

az Európai KözösségekTanácsa nevében

--------------------------------------------------
Megállapodás

levélváltás formájában az Európai Gazdasági Közösség és Barbados, Belize, a Fidzsi-szigetek, a Guyanai Szövetkezeti Köztársaság, Jamaica, a Kenyai Köztársaság, a Kongói Népköztársaság, a Madagaszkári Demokratikus Köztársaság, a Malawi Köztársaság, Mauritius, a Suriname Köztársaság, a Szváziföldi Királyság, a Tanzániai Egyesült Köztársaság, Trinidad és Tobago, az Ugandai Köztársaság, a Zimbabwei Köztársaság és az Elefántcsontparti Köztársaság között, ez utóbbi országnak a második AKCS–EGK egyezményhez csatolt, az AKCS-cukorról szóló 7. jegyzőkönyvhöz történő csatlakozásáról

1. sz. levél

Uram!

A második AKCS–EGK egyezményhez csatolt, AKCS-cukorról szóló 7. jegyzőkönyvben említett afrikai, karibi és csendes-óceáni államok csoportja, az Elefántcsontparti Köztársaság és az Európai Gazdasági Közösség a következőkben állapodtak meg.

Az Elefántcsontparti Köztársaság 1983. július 1-jei hatállyal, 2000 tonna (fehér érték) azonnali megállapodás szerinti mennyiséggel felvételre kerül a fent említett jegyzőkönyv 3. cikke (1) bekezdésébe.

Lekötelezne, ha igazolná e levél kézhezvételét, és megerősítené, hogy ez a levél és az Ön levele megállapodást hoz létre a fent említett AKCS-államok kormányai és a Közösség között.

Kérem, Uram, fogadja megkülönböztetett nagyrabecsülésem kifejezését.

az Európai KözösségekTanácsa nevében

2. sz. levél

Uram!

Megtiszteltetés számomra, hogy igazolhatom mai levelének kézhezvételét, amely a következőképpen szól:

"A második AKCS–EGK egyezményhez csatolt, AKCS-cukorról szóló 7. jegyzőkönyvben említett afrikai, karibi és csendes-óceáni államok csoportja, az Elefántcsontparti Köztársaság és az Európai Gazdasági Közösség a következőkben állapodtak meg.

Az Elefántcsontparti Köztársaság 1983. július 1-jei hatállyal, 2000 tonna (fehér érték) azonnali megállapodás szerinti mennyiséggel felvételre kerül a fent említett jegyzőkönyv 3. cikke (1) bekezdésébe.

Lekötelezne, ha igazolná e levél kézhezvételét, és megerősítené, hogy ez a levél és az Ön levele megállapodást hoz létre a fent említett AKCS-államok kormányai és a Közösség között."

Megtiszteltetés számomra, hogy megerősíthetem az Ön levelében említett AKCS-államok kormányainak egyetértését az Ön levelében foglaltakkal.

Kérem, Uram, fogadja megkülönböztetett nagyrabecsülésem kifejezését.

a kormányok részéről

--------------------------------------------------
A Rajna szennyezés elleni védelmére létrehozott nemzetközi Bizottság javaslata a Rajna vegyi szennyezés elleni védelméről szóló, 1976. december 3-án bonnban aláírt egyezmény IV. mellékletének kiegészítéséről

A RAJNA SZENNYEZÉS ELLENI VÉDELMÉRE LÉTREHOZOTT NEMZETKÖZI BIZOTTSÁG,

tekintettel a Rajna vegyi szennyezés elleni védelméről szóló, az 1976. december 3-án Bonnban aláírt egyezményre,

tekintettel annak 3., 4., 5. és 14. cikkére,

AZ EGYEZMÉNY SZERZŐDŐ FELEINEK JAVASOLJA,

hogy az egyezmény IV. mellékletét, a szén-tetraklorid tekintetében, a következőképpen egészítsék ki:

Vegyi anyaga vagy vegyi anyagok csoportja | Eredet | Határérték a vegyi anyag maximális koncentrációjában kifejezve | Határérték a vegyi anyag maximális mennyiségében kifejezve | A jelenlegi kibocsátásokra vonatkozó határidő | Megjegyzések |

1 | 2 | 3 | 4 | 5 | 6 |

Szén-tetraklorid | 1.Szén-tetraklorid gyártása mosás nélküli perklórozás útján | Kibocsátásonkénti 1,5 mg/l | A szén-tetraklorid és perklór-etilén teljes termelőkapacitásának egy tonnájára vetített 2,5 g szén-tetraklorid | 1998. január 1. | ,,,, |

2.Klórmetánok előállítása metán klórozásával, beleértve a nagynyomású alkáli-klorid-elektrolízist és metanolból | Kibocsátásonkénti 1,5 mg/l | A klórmetánok teljes termelőkapacitásának egy tonnájára vetített 10 g szén-tetraklorid | 1988. január 1. | ,,,, |

3.Átalakítás fluorozott-klórozott szénhidrogénekké | | | | |

Szükség esetén az egyéb ipari ágazatokra – például az oldószerként szén-tetrakloridot alkalmazó létesítményekre – vonatkozó határértékekre nézve a nemzetközi bizottság egy későbbi szakaszban tesz javaslatot. Eközben a kormányok az egyezmény 3. és 4. cikkével összhangban, önállóan rögzítik a szén-tetrakloridra vonatkozó kibocsátási előírásokat.

Ezen előírások figyelembe veszik a rendelkezésre álló legjobb műszaki eszközöket, és nem lehetnek kevésbé szigorúak, mint a IV. mellékletben szereplő, legközelebbi összemérhető határérték.

E bekezdés rendelkezései alkalmazandóak abban az esetben is, ha az ipari létesítmény más tevékenységet folytat, mint amelyre a fenti táblázatban a határértékeket megállapították, és amely ipari létesítmények valószínűleg szén-tetrakloridot bocsátanak ki.

Az egyezmény 14. és 19. cikke értelmében ezek a rendelkezések azután lépnek hatályba, hogy azokat az egyezmény szerződő felei egyhangúlag elfogadták.

A szerződő felek értesítik a rendelkezések elfogadásáról a Svájci Államszövetség kormányát, amely az értesítés kézhezvételét visszaigazolja.

--------------------------------------------------